Turgut Özal
Turgut Özal (Malatja, Turska, 13. oktobar 1927 — Ankara, 17. april 1993) je bio premijer (1983-89) i predsednik (1989-93) Turske.

Posle studija elektromehanike, nadgledao je program elektrifikacije Turske tokom 50-ih i 60-ih godina XX veka. Pošto je većinu 70-ih godina proveo kao ekonomista Svetske banke, izabran je za premijera 1983. kao vođa svoje Domovinske partije i ponovo je izabran 1987. godine. Dve godine kasnije, ubedio je parlament da ga učini predsednikom, što je bila tradicionalno nepolitička funkcija, i iskoristio je taj položaj za sticanje važne uloge za Tursku u ratu u Persijskom zalivu (1990-91).

Umro je na dužnosti, nedugo nakon što je predložio da se kurdsko-turski sukob pokuša rešiti političkim putem. Njegova smrt, koja se službeno pripisala srčanom udaru, je, s obzirom da su plan njegovi naslednici odbacili, kao i druge sumnjive smrti njegovih najbližih saradnika, postale predmetom teorija zavere o navodnom puču Duboke države koja se protivila pomirenju sa Kurdima.

Spoljašnje veze 

Turski političari
Premijeri Turske
Predsjednici Turske